Kamisoli

Kamisoli oli 1500-luvulla miesten käyttämä lyhyt pellavakankainen päällyspaita, jossa ei ollut hihoja.Facta 2001, WSOY 1981–1987, , hakusana kamisoli. Nimitystä käytettiin 1600-luvulta lähtien lyhythihaisesta liivistä.Otavan iso tietosanakirja, Otava 1960–1965, hakusana kamisoli. Se oli tehty nahasta tai verasta. Sellaista käyttivät miehet 1700-luvulla justaucorps-takin kanssa. Kamisoli liittyi sekä sotilas- että siviilipukeutumiseen.Nationalencyklopedin, Bokförlaget Bra Böcker 1993, , hakusana kamisol. Naisten puvustossa kamisoli oli pitkähihainen yönuttuna käytetty alustakki. Kamisoliksi on nimitetty myös kansanpuvun osana ollutta lyhyttä, hihallista takkia ja Ranskan kuninkaiden juhlatilaisuuksissa käyttämää viittaa.

Kamisolin etymologiaksi on useita vaihtoehtoja. Ranskan camisole voi juontua provensaalin tai espanjan sanasta camisola, joka on myöhäislatinan paitaa merkitsevän camisa-sanan johdannainen. Toinen mahdollisuus on se, että kamisoli olisi johdettu italian sanasta camiciola, joka on paitaa merkitsevän camicia-sanan deminutiivimuoto.

Lähteet

Luokka:Muodin historia
Luokka:1800-luvun muoti
Luokka:1700-luvun muoti